Referat af logemøde 85 afholdt hos Bror Anders d. 7/12-24.

Aftenen startede som vanligt med en velkomstdrink, mens værten nussede rundt i sit køkken.

Ventetiden til bordet glæder blev brugt på at beundre Bror Anders ´juletog, samt på at fortabe sig lidt i nostalgiske minder om vores barndoms analoge Märklin tog.

Mens dette stod på, havde værten fået nusset færdigt, og vi blev kaldt til bords for at blive beværtet med følgende menu;

Forret: Rejecocktail med asparges og hjemmelavet Thousand Island-dressing, dog uden dild. (Den blev senere forsøgt serveret som sund mellemret).

Mellemret: Dild.

Hoveret: Hjemmeskudt fasan hvortil der serveredes perlebyg med svampe, bacon og grønkål. Som modvægt til alt det virkeligt sunde kom der en virkelig god, meget god, gammeldags brun sovs med ribgele fra Engelmark.

 Hertil god øl fra et mikrobryggeri oppe fra Limfjorden et sted.

Dessert: Hjemmebagt pæretærte med is samt kaffe og calvados (æblebrændevin fra Nordmandiet i Frankrig) eller portvin (fra Portugal) efter eget valg.

Efter dette overdådige måltid gik vi i gang med aftenens spil. Anders havde igen, igen, igen

valgt spillet Quacks, dog med nye udfordrende kort. Og Anders vandt spillet suverænt, meeen

han benytter vist også enhver lejlighed til at smugtræne med sine døtre.

Herefter gik vi over til broderlig omsorg startende med stuegang. Her må det bemærkes

at det var dejligt at se formanden tilbage i fuld kampform. Han lagde ud med en spændende

samtale om gravstæder, det fremgik, at han er den lykkelige ejer af en tre-fire stykker. Herefter

fulgte en hidsig diskussion om elektroniske kørekort. Og det skal siges til formandens ros, at

han ikke lader sig gå på af fakta. Sluttelig, efter en vellykket aften, nærmest spurtede han op ad

Rosenkildevej uden mærkelige svinkeærinder. Han havde endda luft nok til at fortælle en

spædende volleyhistorie, der dog endte brat, da han opdagede at nu skulle han dreje.

Jeg ser frem til slutningen på historien på lørdag kl. 17,30, når vi mødes hjemme hos mig, hvor

vi for øvrigt skal ud at køre i tog igen, igen. Og reglerne ved jeg, at formanden har helt styr på.

Jeg glæder mig til at se jer.

Broder Notarius.